10.8.2022
SK
Úradný vestník Európskej únie
L 208/3
(16)
Požiadavky článku 8 ods.
1 písm.
h) nariadenia (ES) č. 1967/2006, nahradeného článkom 8 ods.
1 a časťou B bodom 1 prílohy IX k nariadeniu Európskeho parlamentu a Rady (EÚ) 2019/1241 (7), sa neuplatňujú, pretože sa týkajú plavidiel na lov vlečnou sieťou.
(17)
Taliansko povolilo výnimku z minimálnej veľkosti ôk sietí stanovenej v článku 9 nariadenia (ES) č. 1967/2006 na základe splnenia požiadaviek článku 9 ods.
7 uvedeného nariadenia vzhľadom na vysoko selektívny charakter predmetného rybolovu, jeho zanedbateľný vplyv na morské prostredie a na skutočnosť, že sa naň nevzťahujú ustanovenia článku 4 ods.
5 nariadenia (ES) č. 1967/2006.
(18)
Hoci bol článok 9 nariadenia (ES) č. 1967/2006 vypustený nariadením (EÚ) 2019/1241, v časti B bode 4 prílohy IX k uvedenému nariadeniu sa za určitých podmienok uvedených v článku 15 ods.
5 uvedeného nariadenia naďalej povoľujú výnimky z minimálnych veľkostí ôk.
Takéto výnimky by mali byť platné k 14. augustu 2019 a nemali by viesť k zhoršeniu noriem selektívnosti, najmä z hľadiska nárastu úlovkov juvenilných jedincov, a mali by byť zamerané na dosiahnutie cieľov a cieľových hodnôt stanovených v článkoch 3 a 4 uvedeného nariadenia.
Požadované predĺženie platnosti spĺňa uvedené podmienky.
(19)
Predmetné rybolovné činnosti sa vykonávajú vo veľmi malej vzdialenosti od pobrežia v plytkých vodách v pásme troch námorných míľ, a teda nezasahujú do činností iných plavidiel
(20)
Používanie záťahových sietí ovládaných z lode je v riadiacom pláne regulované s cieľom zabezpečiť, aby sa úlovky druhov uvedených v prílohe IX k nariadeniu (EÚ) 2019/1241 obmedzili na minimum.
Podľa odseku 6 riadiaceho plánu Talianska je lov afie priesvitnej (Aphia minuta) navyše obmedzený na rybársku sezónu od 1. novembra do 31. marca každého roku a na maximálne 60 dní pre jednu loď počas každej rybárskej sezóny.
(21)
Záťahové siete ovládané z lode sú vysoko selektívne a nepoužívajú sa na cielený lov hlavonožcov.
(22)
Riadiaci plán obsahuje opatrenia na monitorovanie rybolovných činností uvedených v článku 13 ods.
9 treťom pododseku nariadenia (ES) č. 1967/2006.
(23)
Predmetné rybolovné činnosti spĺňajú požiadavky článku 14 nariadenia Rady (ES) č. 1224/2009 (8).
(24)
Požadované predĺženie platnosti výnimky o 3 roky by sa teda malo udeliť.
(25)
Taliansko by malo včas a v súlade s plánom monitorovania stanoveným v jeho riadiacom pláne predložiť Komisii správu.
(26)
Obdobie platnosti výnimky by sa malo obmedziť, aby bolo možné prijať pohotové nápravné riadiace opatrenia v prípade, že zo správy pre Komisiu vyplýva zlý stav ochrany lovených populácií, a zároveň sa ním vytvorí možnosť na zlepšenie vedeckého základu, vďaka ktorému sa môže skvalitniť riadiaci plán.
(27)
Keďže platnosť výnimky udelenej vykonávacím nariadením (EÚ) 2018/1634 uplynula 31. marca 2021 a rybárska sezóna začína 1. novembra každého roka, toto nariadenie by sa v záujme zabezpečenia právnej kontinuity malo uplatňovať od 1. novembra 2021.
(7) Nariadenie Európskeho parlamentu a Rady (EÚ) 2019/1241 z 20. júna 2019 o zachovaní rybolovných zdrojov a ochrane morských ekosystémov prostredníctvom technických opatrení, ktorým sa menia nariadenia Rady (ES) č. 1967/2006, (ES) č. 1224/2009 a nariadenia Európskeho parlamentu a Rady (EÚ) č. 1380/2013, (EÚ) 2016/1139, (EÚ) 2018/973, (EÚ) 2019/472 a (EÚ) 2019/1022 a ktorým sa zrušujú nariadenia Rady (ES) č. 894/97, (ES) č. 850/98, (ES) č. 2549/2000, (ES) č. 254/2002, (ES) č. 812/2004 a (ES) č. 2187/2005 (Ú. v.
EÚ L 198, 25.7.2019, s. 105).
(8) Nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (Ú. v.
EÚ L 343, 22.12.2009, s. 1).